User:Erja licollari/sandbox

Media dhe identiteti i sa “Çka është identiteti? Identiteti është koncept i atribuar shoqëror. Identiteti lidhet me vetë imazhin, vetëvlerësimin dhe individualitetin. Sipas Myers identiteti është aftësia për të organizuar mendimet, ndjenjat dhe veprimet tona.”2 Po vet media a ka një identitet të sajin? A është ajo e lirë dhe e pavarur? Në një botë demokratike, liria e fjalës dhe krijimi i identiteteve egziston dhe sa vjen e zgjerohet më tej. Po media shqiptare ku çalon? A ka arritur ajo të krijojë identitetin e saj, apo është fshehur pas maskave të politikës? Media  jonë shpesh gjendet përballë një krize, duke vënë në piedestal skupin dhe lajmet e rreme. Siç shkruan në librin e tij akademiku Artan Fuga prej një vëzhgimi të bërë prej tij, mediat televizive, të shkruara dhe ato nëpër portale gjatë stinës së verës pësojnë një ndryshim të spikatur në përmbajtjen e tyre ,saqë do të shkruanin histori nga më të ndryshmet thjesht për të patur një lajm. Siç i konsideron ndryshe akademiku, në media tabloide. Politika luan një rol të rëndësishëm në krijimin më të lartë të lajmeve dhe skandalve. Por gjatë verës deputetët zhvishen nga “maskat” e tyre politike duke e lënë median “thatë”. Mediat politike dhe ato të politizuara ndjejnë një “thatësirë” të lajmeve  pasi gjatë verës poltika shkon me pushime, politikanët gjithashtu. Kuvendi mbyllet dhe nuk gumëzhin asnjë, madje as qeveria nuk mblidhet dhe opozita shkon me pushime për t’u rikyther me protesta dhe akuza të reja në shtator.


 * Ndikimi i politikës në identitetin e medias
 * Aktorët Politikë
 * Publiku
 * Maskat

Ndikimi i politikës në identitetin e medias

“Sapo politika ikën me pushime, vendin e saj në media e zënë incestet,perversitetet, adulteret, videot striptizë.” A na çon kjo drejt një mediaje në krizë? Duke mos patur të reja politike, media fillon të krijojë lajme të pavërteta ose nga ato që nuk janë të rëndësishme për tu pasqyruar përpara një publiku të gjerë. Media shqiptare e ndodhur përpara një krize nuk ka identitetin e saj por është e udhëhequr nga politika, si dhe ndikimi i saj i lartë. Këtu bie dhe pavarësia dhe dëshira e medias për të shkruar çdo gjë rreth çështjeve poltike. Në një media të politizuar politikanët udhëheqin dhe media paguhet.

Aktorët Politikë

Aktorët politikë luajnë rol të rëndësishëm në krijimin e identitetit të medias dhe mënyrës se si ata duan të shfaqen. Mënyra sesi ata i kthejnë gjërat në favorin e tyre, duke dal të larë përballë çdo gjëje.Të gjithë ndodhemi përpara një shfaqeje teatrale të përbërë nga një seri aktorësh dhe spektatorësh. Identiteti i aktorëve shfaqet me anë të politikanëve dhe deputetëve, që vendosin “maskat” e tyre për çdo fushatë elektorale. Për të bindur  spektatorët për një të ardhme më të mirë, duke fshehur identitetet e tyre reale, ata maskohen si dikush që duan të duken. Jo, si dikush që janë në të vërtetë. “Qëllimi i një aktori është-shkruan Erving Goffman-i-sikurse e kemi parë,të ruajë një përcaktim të veçantë të situatës që në njëfarë mënyre ai pohon se është vetë realiteti.”

Media është një tjetër aktorë në mbështetje të aktorëve politikë, në fushatat e tyre publicitare duke i sjell ata ndryshe. Jo, si individët që janë në të vërtet, por siç duan të shihen dhe njihen tek publiku. Populli fillon të dëgjojë premtime dhe “skenare” të cilat thuhen, por vështirë të realizohen. Sipas Erving Goffman-it  “Individi ose grupi shoqëror sillen realisht ashtu sikurse ata e mendojnë veten e tyre të dramatizuar në paraqitjen e vetvetes përpara të tjerëve.”

Publiku

Publiku dëgjon e dëgjon pafund lajme, premtime e të reja të cilat janë në interes të tyre. Cilën maskë ka publiku? Cili është roli i publikut në këtë “shfaqje”? “Publiku, një aktor apo jo? Publiku vepron në mënyrë kolektive, por në çastin e veprimit, njëri nuk mund ta njoh veprimin e tjetrit. Ai ndjek një qëllim të caktuar, si informimi apo zbavitja me anë të medias, por pa pasur një strategji të menduar më parë. Publiku ka identitetin e një spektatori i cili mund të ndikohet ose jo nga aktorët, në shfaqjet e tyre politike dhe mediatike. Më së shumti publiku trajtohet si një individ i cili krijon idetë e tij në mbështetje të identiteve që i shfaqen nga aktorët politikë duke pasur preferencat e tij. “

Ndikimi që ka politika në media pasqyrohet në ndikimin që ka media tek publiku. A jemi të varur ne nga media? A ndikohemi ne nga mediat online? Sigurisht që po! Madje media online luan një rol më të rëndësishëm për individin sesa vet media tradicionale. Dëshira për të lexuar gazetën ose për të ndjekur edicionet informative është ulur. Pse? Sepse individët preferojnë ti marrin vesh lajmet në kohë reale, duke ditur se çfarë po ndodh rreth tyre. Ata preferojnë ta lexojnë informacionin online në mënyrë të shpejtë sesa të presin një edicion informativ ose të blejnë një gazetë. Rjetet sociale luajnë rolin më të rëndësishëm dhe kanë ndikim më të lartë se çdo media tjetër. Me anë të Facebook-t, Instagram-it, Twitter-it, Youtube-it e shumë website-ve të tjera individi krijon identitetin e tij social. Gjithsecili nga ne shfaq në median online informacione të vetes, më saktë ajo konsiderohet si një platformë e vetprezantimit. Jo, çdo individ shfaqet ashtu siç është në realitet. Jo, çdo individ tregon të vërtetën. “Zbulimi i identitet lidhet me një sërë çështjesh si të dhënat personale, privatësia etj. Lindja e konceptit të identitetit online në literaturë ka ngritur shumë pikëpyetje, duke e shndërruar këtë dukuri në çështje komplekse. Madje në botën akademike hulumtimet mbi identitetin online janë pagëzuar si studime “technoself”

Maskat dhe Individet

Richard Coyne në librin ”, i janë qasur identitetit online si koncept i “maskimit”. Ata pohojnë se kudo ku individi krijon interaksion në sferën sociale portretizon maskën e identitetit të tij. Individi u përgjigjet pyetjeve personale specifike kur krijon profilin social. Me publikimet online individi i shton edhe më tepër informacione maskës së tij në kuptimin e stilit të të shkruarit, fjalorit dhe përmbajtjeve që poston.

Por cili është lloji I maskës që individi zgjedh? Në platformën online asnjë nuk e di kush jemi në të vërtet, asnjë nuk e di nëse të dhënat që kemi shfaqur janë pikërisht tonat. Ajo që ne shfaqim në rrjetet sociale është një formë maskimi që ne zgjedhim, për të qenë ata që ndoshta s’jemi në të vërtet. Të gjithë ndikohemi ose me saktë “joshemi” nga këto media informimi apo zbavitjeje. Një lajm që lexohet online ka ndikim të lartë tek publiku, por se sa I sigurt është ai nuk dihet. Mediat online konsiderohen si platforma jo vetëm informimi por dhe reklamimi. Në botën e sotme teknologjike, shkrim-leximi digjital ka fituar rëndësi, ashtu si shkrimet mediatike të kohëve të mëparshme. Rrjedhimisht, përdorimi i teknologjisë  përfshin aktivitete të tilla si hulumtimi i një teme, mësimi dhe shpjegimi  është bërë një detyrim, jo një zgjedhje. Të dyja palët si njerëzit dhe organizatat komerciale dhe jokomerciale janë bërë të vetëdijshme për rëndësinë e përdorimit të teknologjisë për zhvillim dhe mësimin e njohurive të reja. Shumë politikanë përdorin rrjetet sociale, për tu shprehur rreth një problematike apo një çështeje të rëndësishme. Gjithashu edhe të famshmit pasqyrojnë jetën e tyre të përditshme me anë të fotove apo statusve.

"Give a man a mask and he will show you his true face."